remissie jan molenmans
kaerle etc$$. doen te wetene allen tegewoirdigen ende toecomende
dat wij ontfangen hebben die oitmoedighe supplicatie van jan
molenmans ?jonck gehuwet scamel geselle ingesetene $ dorps
van ghierle onder turnhout gelegen in onsen land van brabant inhoudende
hoe dat hy suppliant op sint jacops dach tsavons xvde veertichlestleden
heeft geseten met synen vader ende moeder tot hueren huyse eten
ende drinken aende tafel ende zyn zyn vader ende hy suppliant aldan gecompt
geweest van maeyken melchiors hueren gebuer wijf om te commen
hulpen laden een tonnebiers diram deselven suppliant ende vader derwaerts
gegaen sijn ende is hen insgelicx gevolcht heyndrick de cleermakere
om oyc te helpen welcken hendrick int gemoet commen zyn twee
gesellen dair aff $$$ gert rombault $$$ geboren van ghele$ die
totten selven cleermaker zeyden waer gaedi, daerop hy cleermaker
antwoorde ick senne ?wel ende die bovenschreven rombault wederom
seggende compt $$$ my dan met$ welcken worden vuyt gecommen
is desselfs supplians moeder ende heeft den boivengenoemden cleermaekere
om voorden twist te schouwen ewech gestoten oft hem $$ getoegde
seggende laet staen uwe symen laet de gesellen gaen ende es alsoo
den cleermaker gevolcht inden kelder om tvoirschreven bier te laeden
dien$ zy geladen hebben ende es hij rombault onder tusschen blyven
staen achter eenen boom buyten den huyse verwachten den voornoemden
cleermaeker ende meenende denselven cleermaker ende suppliant naer huyse te gaene
ende buyten commende nergens aff wetende riep den voorschreven rombault
compt kendt my nu ende zyn de voirschreven rombault ende cleermaker
wederomme bij malcanderen geraect ende werden vechtende hebbende
den selven rombault eenen bloeten$ opsteken in syn handt dwelck
hy suppliant ziende heeft tusschen beyen int bescheet? gegaen ende
eenen steke gecregen vanden voirschreven rombaut omtrent syn borste waer
naer hy suppliant tot hem rombault seyde bey ghy hoerensoon soudt
ghy my steken dair ick tusschen beyden gaen soo waert
tyt dat ick my weerde vecht wesende van bloede, ende om syn
lyf te verweeren toech$ vuyt syn eetmes ende greep den selven
rombault metten boes naer hem stekende twee steken achter
in synen rugge over den hals dat hij rombault daer naer corte deser
werelt ont$$$ es tot groot leetscap van$$ bovengenoemden suppliant ende
nochtans vuyt vreeze van iusticie nyet vryelijck en soude dorven
hanteren noch commerseren onse bovengenoemden lande van brabant ende andere onse
landen ende heerlichheden?, al eest dat hy paix heeft met partie
geinteresseert ten zy dat onse gratie ende genade hem hier
op verclaert wordde alsoo hy seygt ons daeromme oitmoedelijck
biddende $$$$ $$$$ dat wij de saeken voirschreven vuer gemerc
ende hier op gehadt t advys van onsen wel beminden die schout ende
scepenen van onse vryheyt van turnhout den bovengenoemden jan molenmans
suppliant genegen wesende tsynder begeerte ende hem willende in dit
stuck gracie ende genade / prefereren voor rigeur van iusticien
hebben inden gevalle als boven dergenen quytgescholden ende
geremitteert dergenen quytschelden ende remitteren vuut sunderlinge
gracie mits de$ feyt ende manslach boven geroert mitsgaders
alle peyne boete ende boverk$$$ corporelle ende criminelle dair
inne hy ter cause van dien mit dieser arrest misdaen ende
mesbruuckt mach hebben tegens ons ende justicie ende
hebben hem aeff hier aff wedergestelt ende gerestitueert
stellen weder ende restitueren tot synder goeder fame ende name
in onsen voirschreven lande van brabant ende allen anderen onse landen ende
heerelicheden mitgaders tot syne? onder?buerden goeden indien hy eenige
heeft alsoe hy was voerde toecompste vanen voirschreven macht
imponerende hier op een eeuwich swygen ende sillencie onse procureurs
generael ende allen andere onse rechteren ende officieren wien zy
sijn satisfactie ende beteringe eerst ende aelvooren gedaen der
geinteresseerde partyen in dyen die noch nyet gedaen en zy
ende eenige tot staet civilyck? allenelyck behoudelyck dat den bovengenoemden suppliant
---rand:
bij? af verantwoort
bij onse vanden $$$
---einde rand
gehouden wordt tselve feyt iegens ons oyc civilyck te beteren
naer de gelegentheyt vander mesdaet ende de faculteyt
van synen goeden ende onse ordonnantie daerop gemaict ende oyck te
reffonderen ende betalen die redelycke costen van justicie indien
hieromme eeniche gedaen ende naergevolght zyn al ter taxacie
ende arbiterscepe van onsen lieven ende getrouwen die gar$$ille$$$ ende
luyden van onsen lande in brabant die wij dairtoe committeren
den welcken wy bevelen dat voor hen gecompen die gene dier
behooren gecompen te sijne zy procederen wel ende duechdelyck
ter verschaere ende inter$$$$mente van desen naer hun? vorme
ende inhouden welck inter$$$ment hy suppliant gehouden sal syn
aldair te versueckende binnen eenen halven jaer naer datum van
desen $$$$ verbruerte van te ver$$$$$ende dessert der selver ende
tot taxacie ende arbiterscepe vander amende civile ende costen van
justicien voirschreven ende dat gedaen ende de voorschreven amende civile
getaxeert ende betaelt synde in handen van onsen ontfangeren
dient behooren sal dewelcke gehouden wordt dairaff ontfanck
te maken rekenninge ende reliqua te doen tot onsen proffyte
metten anderen penningen van synen ontfange ende onsen schout van
turnhout ende allen anderen onse rechteren instrueren ende officieren
dien dit aengaen sal hueren stedehouderen ende eenyegelyck van hen
besonder soe hen toebehoren sal doen laeten ende gedoogen
den bovengenoemden suppliant van dese onse gracie remissie quytscheldinge
ende pardoene ende van al den inhouden van dien inder vuegen ende
manieren vooren verhaelt rustelyck ende vredelyck genyeten ende
gebruicken sonder hem te doende noch te laeten geschuen nu
noch in toecommende tyden aen lyfce noch aen goede eenich
hinder letsel oft moeyenisse ter contrarien in eeniger manieren
maer bij alsoe syn lyf oft eenige van synen goeden nyet
geconfisqueert synde dairomme gevangen ver$$$$mmert oft belet
waeren dat sy die stellen oft doen stellen ter stont ende sonder
vertreck tot geheelder del$$$ want ons alsoe gelieft
ende ten ten eynde dat die goet vast ende gestadich blyve ten
eeuwigen dagen soo hebben wy onsen segel hier aen doen hangen
behoudelyck in anderen sacken ons recht ende eenygelycl tzyne
in allen gegeven in onser stadt van bruessele inde maent
van merte int jaer ons heeren duysent vyfhondert eenenveertich
van onsen $$$ $$$ ende van onsen coninckrycken
van castillien ende anderen $$$ aldus stont geschreven
opte plycke byden keyser in synen raide ende onder
geteekent vereyken
gecoll$$$ ende bevonde accorderene
met zynen originale $$$ $$$
$$$$$$